Cinquemilla

עטיפת השיר

**Cinqumilla** הוא הסינגל הרביעי מתוך האלבום מגנונה. זהו אחד השירים המזוהים ביותר עם דנה עד היום.

השיר הוא באיטלקית ואנגלית, עם מילים בודדות בג'יבריש.

## רקע

בראיון בינואר 1997 לידיעות אחרונות, הסבירה דנה: *"צ'ינקומילה זה 5,000 באיטלקית, זה מספר על היהודים שתמיד יודעים לעשות 50$ ו-5,000$ מ-5$".* יתכן שמהסיבה הזו, בתחילת השיר נשמעים קופה נפתחת ומטבעות נופלים. דנה הוסיפה: *"למעשה השיר התחיל בתור פרומו קצר של אחת מתוכניות הריקוד ברשת ג', הרבה אנשים אמרו לנו שיש לו פוטנציאל גדול להצליח והחלטנו להקליט אותו לאלבום האחרון שלי".*

בכתבה בוואלה בפברואר 2012 נכתב: *"סיפור לידתו של 'צ'ינקווימילה', או לפחות של הפזמון שלו... אינטרנשיונל נסעה לטיול בברלין ונתקלה בדראג קווין ששאגה לעברה את אותו 'צ'ינקווימילה, אלורה אלורה' שוב ושוב. אינטרנשיונל, אחרי שהתעשתה מההלם, הפכה את זה לשיר ברוחה"*.

בראיון אינטרנטי באוקטובר 2003, דנה סיפרה: *"השיר מדבר על בחורה פרובוקטיבית ונימפומנית שעורכת מסיבה בביתה, מזמינה בחורים מכל הסוגים וכל המינים וכמה שיותר, וניהנית לארח אותם ולהשתעשע איתם מינית, היא מגישה קוקאין, חזה שופע, ואפילו אברי מין זכריים ניתן למצוא במסיבה הזו. המוזמנים מבחינתם יכולים להביא מלונים וסוגים שונים של פירות אבל אם כבר אז בננות וגדולות."*

## הוידאו קליפ

דנה רצתה להפיק קליפ בתקציב גבוה שיתאים ברמתו ל-MTV, ויהווה עבורה קרש קפיצה לקריירה בינלאומית. לקראת הקליפ הופקה לשיר גרסה חדשה מזו שאלבום, כדי להתאימו לסגנון ה"האוס" של המועדונים באירופה. זו הגרסה המוכרת יותר היום.

דנה סיפרה על הקליפ טרם יציאתו, בראיון למני פאר ב-1996: *"אני אף פעם לא מחמיאה לעצמי, אבל האנשים שהתעסקו בקליפ הם האנשים הכי מוכשרים בארץ. הקליפ יצא ברמה בינלאומית, פשוט לא נראה כזה דבר בארץ"*.

   במאי הקליפ הוא גיא שגיא, ועלות הפקתו היתה כ-15,000 דולר. בראיון ב-1998 הוא סיפר: *"כששמעתי את השיר, הדבר היחיד שהבנתי מכל הג'יבריש היה: 'Come on everybody, buy for me a big banana', אז אמרתי לעצמי: אם היא רוצה בננה, היא תקבל אחת"*. הוא סיפר על צילומי הקליפ: *"דנה מקצועית באופן לא יאומן, זה מדהים. היא סיימה את כל השוטים בשרירים כואבים ולא אמרה מילה, היא החליפה תחפושות ותספורות גם כשלאחרים לא נשאר כבר כוח. גססנו מתשישות והיה לה כוח להמשיך, היא נראתה כמו כוכבת".*

הקליפ הוצג בבכורה עולמית בתכנית בערוץ הילדים ואף שודר מספר פעמים ב-MTV. קליפ זה והקליפ של דיווה הם שני הקליפים הישראלים היחידים במשך שנים רבות ששודרו בערוץ MTV העולמי.

הקליפ זכה בפרס הראשון בפסטיבל הסרטים בחיפה בספטמבר 1997, ונבחר לקליפ הזוכה בתחרות נוצת הזהב 1997 שנערכה ב-6.1.1998. בדצמבר 1997 נכתב על הקליפ בידיעות אחרונות: *"זה קליפ המוזיקה הטוב ביותר שנעשה אי פעם בישראל"*.

## גרסאות

   לשיר יצאו רמיקסים נוספים לאורך האלבומים. אחד הרמיקסים המפורסמים כולל גם חלקים מ-Qu'est-Ce Que C'est? ו-I'm Gonna Let.

רמיקס של השיר נכלל באלבום "היסטריה" של הליקון (רצועה 13).

ביוני 2003 יצאה כסינגל גרסה חדשה לשיר שנקראה **"AloRaroLa"** (וכונתה "Cinquemilla 2003") בהפקת דיג'יי ויק. הגרסה הפכה ללהיט מועדונים גדול מאוד ונכללה באוסף הסינגלים. באוגוסט יצא AloRaroLa לרדיו בגרסתו הקצרה ובתחנות מסוימות הפך ללהיט המושמע ביותר, ואפילו הצליח להיכנס למיני מצעד של תחנת רדיו מקומית בארצות הברית.

## מילים

חלק מהתרגום ניתן ע"י דנה בראיון אינטרנטי לתפוז אנשים באוקטובר 2003. המילים המצורפות הן לפי גרסת הקליפ.

Do you have a reservation?I have a party in my houseI-I-I I serve: bananas, bananas, bananas, bananasPotatoes and some cock
Alora Rola Alora Rola
Rhythm, rhythm, rhythm, rhythmCinque milla, cinque millacinque milla, cinque centocinque milla, cinque millacinque milla, cinque cento (cento)...
Alora Rola Alora Rola
Rhythm, rhythm, rhythm, rhythm
Come on everybody for moneta you'll fottermiI am here aspetto for a little inculatteI want many ragazziYou can come and eat fruttaPera, cocomeraBut for me a big banana
Come on everybody... but for me a big bananaCome on everybody... but for me a big bananaCome on everybody for moneta you'll fottermiI am here aspetto for a little inculatteCome on everybody for moneta you'll fottermiI am here aspetto for a little inculatte
יש לך הזמנה?אני מארגנת מסיבה בבית שליא-א-אני הזמנתי: בננות, בננות, בננות, בננותתפוחי אדמה וגם קצת קוקוס
אלורה רולה אלורה רולה
קצב, קצב, קצב, קצבחמשת אלפים, חמשת אלפיםחשמת אלפים, חמישה אחוזיםחמשת אלפים, חמשת אלפיםחמשת אלפים, חמישה אחוזים
אלורה רולה אלורה רולה
קצב, קצב, קצב, קצב
בואו כולם ותמורת כסף תזיינו אותיאני פה מחכה לכם לקצת מזמוזיםאני רוצה הרבה נערים צעיריםאתה יכול לבוא לאכול את פירותייאגס, אבטיחאבל בשבילי בננה גדולה
בואו כולם... אבל בשבילי בננה גדולהבואו כולם... אבל בשבילי בננה גדולהבואו כולם ותמורת כסף תזיינו אותיאני פה מחכה לכם לקצת מזמוזיםבואו כולם ותמורת כסף תזיינו אותיאני פה מחכה לכם לקצת מזמוזים

## וידאו

* וידאו קליפ
* NY Remix
* גרסת האלבום
* הופעה משותפת לשיר עם מארינה מקסימיליאן